CELEX: 32018D0014
Language: da
Date: 2017-12-18 00:00:00
Title: Rådets afgørelse (EU) 2018/14 af 18. december 2017 om den holdning, der skal indtages på Den Europæiske Unions vegne i Stabiliserings- og Associeringsrådet EUAlbanien om Albaniens deltagelse som observatør i arbejdet i Den Europæiske Unions Agentur for Grundlæggende Rettigheder og de nærmere retningslinjer herfor inden for den ramme, der er fastsat i forordning (EF) nr. 168/2007

9.1.2018   
            
            
               DA
            
            
               Den Europæiske Unions Tidende
            
            
               L 4/9
            
         RÅDETS AFGØRELSE (EU) 2018/14
   af 18. december 2017
   om den holdning, der skal indtages på Den Europæiske Unions vegne i Stabiliserings- og Associeringsrådet EUAlbanien om Albaniens deltagelse som observatør i arbejdet i Den Europæiske Unions Agentur for Grundlæggende Rettigheder og de nærmere retningslinjer herfor inden for den ramme, der er fastsat i forordning (EF) nr. 168/2007
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 352 sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Det Europæiske Råd besluttede på sit møde i Luxembourg i december 1997, at deltagelse i EU-agenturer skulle være et middel til at fremskynde førtiltrædelsesstrategien. Konklusionerne fra det pågældende Europæiske Råd fastslår, at »det fra sag til sag vil blive afgjort, hvilke EU-agenturer ansøgerlandene kan deltage i«.
            
         
               (2)
            
            
               I Rådets forordning (EF) nr. 168/2007 (1) er det fastsat, at Den Europæiske Unions Agentur for Grundlæggende Rettigheder (»agenturet«) skal være åbent for deltagelse af kandidatlande som observatører.
            
         
               (3)
            
            
               Albanien tilslutter sig agenturets mål og aktivitetsområde såvel som beskrivelsen af agenturets opgaver, jf. forordning (EF) nr. 168/2007.
            
         
               (4)
            
            
               Albaniens endelige mål er at blive medlem af Unionen, og landets deltagelse i agenturet vil hjælpe Albanien med at realisere dette mål —
            
         VEDTAGET DENNE AFGØRELSE:
   Eneste artikel
   Den holdning, som på Den Europæiske Unions vegne skal indtages i Stabiliserings- og Associeringsrådet EU-Albanien om Albaniens deltagelse som observatør i arbejdet i Den Europæiske Unions Agentur for Grundlæggende Rettigheder og de nærmere retningslinjer herfor inden for den ramme, der er fastsat i forordning (EF) nr. 168/2007, baseres på det udkast til Stabiliserings- og Associeringsrådet EU-Albaniens afgørelse, der er knyttet til nærværende afgørelse.
   
      Udfærdiget i Bruxelles, den 18. december 2017.
      
         
            På Rådets vegne
         
         K. SIMSON
         
            Formand
         
      
   
   
      (1)  Rådets forordning (EF) nr. 168/2007 af 15. februar 2007 om oprettelse af Den Europæiske Unions Agentur for Grundlæggende Rettigheder (EUT L 53 af 22.2.2007, s. 1).
   
      UDKAST
      STABILISERINGS- OG ASSOCIERINGSRÅDET EU-ALBANIENS AFGØRELSE Nr. …/2016
      af …
      om Albaniens deltagelse som observatør i arbejdet i Den Europæiske Unions Agentur for Grundlæggende Rettigheder og de nærmere retningslinjer herfor inden for den ramme, der er fastsat i Rådets forordning (EF) nr. 168/2007
      STABILISERINGS- OG ASSOCIERINGSRÅDET EU-ALBANIEN HAR —
      under henvisning til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Albanien på den anden side (1),
      under henvisning til Rådets forordning (EF) nr. 168/2007 af 15. februar 2007 om oprettelse af Den Europæiske Unions Agentur for Grundlæggende Rettigheder (2), særlig artikel 28, og
      ud fra følgende betragtninger:
      
                  (1)
               
               
                  Det Europæiske Råd besluttede på sit møde i Luxembourg i december 1997, at deltagelse i EU-agenturer skulle være et middel til at fremskynde førtiltrædelsesstrategien. Konklusionerne fra det pågældende Europæiske Råd fastslår, at »det fra sag til sag vil blive afgjort, hvilke EU-agenturer ansøgerlandene kan deltage i«.
               
            
                  (2)
               
               
                  Albanien tilslutter sig målene og aktivitetsområdet for Den Europæiske Unions Agentur for Grundlæggende Rettigheder (»agenturet«) såvel som beskrivelsen af agenturets opgaver, jf. forordning (EF) nr. 168/2007.
               
            
                  (3)
               
               
                  Agenturet bør kunne beskæftige sig med spørgsmål om grundlæggende rettigheder inden for rammerne af artikel 3, stk. 1, i forordning (EF) nr. 168/2007 i Albanien i det omfang, det er nødvendigt for landets gradvise tilpasning til EU-retten.
               
            
                  (4)
               
               
                  Albanien bør derfor gives tilladelse til at deltage som observatør i agenturets arbejde, og der bør fastlægges retningslinjer for en sådan deltagelse, herunder bestemmelser om deltagelse i initiativer, der iværksættes af agenturet, og om finansielle bidrag og personale.
               
            
                  (5)
               
               
                  I overensstemmelse med artikel 12, stk. 2, litra a), og artikel 82, stk. 3, litra a), i ansættelsesvilkårene for Unionens øvrige ansatte, jf. Rådets forordning (EØF, Euratom, EKSF) nr. 259/68 (3), kan direktøren for agenturet undtagelsesvis tillade, at der ansættes statsborgere fra Albanien, såfremt de ikke er frataget deres borgerlige rettigheder —
               
            VEDTAGET DENNE AFGØRELSE:
      Artikel 1
      Kandidatlandet Albanien deltager som observatør i arbejdet i Den Europæiske Unions Agentur for Grundlæggende Rettigheder, som er oprettet ved forordning (EF) nr. 168/2007.
      Artikel 2
      1.   Agenturet kan beskæftige sig med spørgsmål om grundlæggende rettigheder inden for rammerne af artikel 3, stk. 1, i forordning (EF) nr. 168/2007 i Albanien i det omfang, det er nødvendigt for landets gradvise tilpasning til EU-retten.
      2.   Med henblik herpå kan agenturet udføre de opgaver i Albanien, som er fastsat i artikel 4 og 5 i forordning (EF) nr. 168/2007.
      Artikel 3
      Albanien yder et finansielt bidrag til agenturets aktiviteter, jf. artikel 4 i forordning (EF) nr. 168/2007, i overensstemmelse med bilaget til denne afgørelse.
      Artikel 4
      1.   Albanien udpeger personer, som opfylder kriterierne i artikel 12, stk. 1, i forordning (EF) nr. 168/2007 som henholdsvis observatør og suppleant. De kan deltage i bestyrelsens arbejde på lige fod med de medlemmer og suppleanter, som medlemsstaterne udpeger, men uden stemmeret.
      2.   Albanien udpeger en embedsmand som den i artikel 8, stk. 1, i forordning (EF) nr. 168/2007 omhandlede nationale forbindelsesofficer.
      3.   Senest fire måneder efter denne afgørelses ikrafttræden meddeler Albanien Europa-Kommissionen navnene på de i stk. 1 og 2 omhandlede personer samt deres kvalifikationer og kontaktoplysninger.
      Artikel 5
      Data, der modtages eller leveres af agenturet, kan offentliggøres og bliver offentligt tilgængelige, forudsat at fortrolig information ydes samme beskyttelse i Albanien som den, der ydes i Unionen.
      Artikel 6
      Agenturet har i Albanien samme rets- og handleevne, som tillægges juridiske enheder efter albansk ret.
      Artikel 7
      For at agenturet og dets personale kan udføre deres opgaver, indrømmer Albanien samme privilegier og immuniteter som fastsat i artikel 1-4, 5, 6, 10-13, 15, 17 og 18 i protokol nr. 7 vedrørende Den Europæiske Unions privilegier og immuniteter, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde.
      Artikel 8
      Parterne træffer alle almindelige og specifikke foranstaltninger til at indfri deres forpligtelser i medfør af denne afgørelse og underretter Stabiliserings- og Associeringsrådet herom.
      Artikel 9
      Denne afgørelse træder i kraft den første dag i den anden måned efter vedtagelsen.
      
         Udfærdiget i …,
         
            
               Stabiliserings- og Associeringsrådet EU-Albanien
            
            
               Formand
            
         
      
      
         (1)  EUT L 107 af 28.4.2009, s. 166.
      
         (2)  EUT L 53 af 22.2.2007, s. 1.
      
         (3)  EFT L 56 af 4.3.1968, s. 1
      
   
   
      BILAG
      ALBANIENS FINANSIELLE BIDRAG TIL DEN EUROPÆISKE UNIONS AGENTUR FOR GRUNDLÆGGENDE RETTIGHEDER
      
               
                  1.
               
               
                  Det finansielle bidrag, som Albanien skal betale til Den Europæiske Unions almindelige budget for at deltage i Den Europæiske Unions Agentur for Grundlæggende Rettigheder (»agenturet«), jf. punkt 2, udgør alle omkostningerne til de første tre år af dens deltagelse heri. Fra og med det fjerde år bestemmes beløbene i overensstemmelse med punkt 6.
               
            
               
                  2.
               
               
                  Det finansielle bidrag, som Albanien skal betale til Unionens almindelige budget i de første tre år, er som følger:
                  
                              År 1:
                           
                           
                              160 000  EUR
                           
                        
                              År 2:
                           
                           
                              163 000  EUR
                           
                        
                              År 3:
                           
                           
                              166 000  EUR
                           
                        
            
               
                  3.
               
               
                  Eventuel finansiel støtte fra Unionens bistandsprogrammer aftales særskilt i overensstemmelse med det relevante EU-program.
               
            
               
                  4.
               
               
                  Albaniens bidrag forvaltes i overensstemmelse med den gældende finansforordning (1) for Unionens almindelige budget.
               
            
               
                  5.
               
               
                  Rejse- og opholdsudgifter for repræsentanter og eksperter fra Albanien med henblik på deltagelse i agenturets arbejde eller i møder vedrørende gennemførelsen af agenturets arbejdsprogram refunderes af agenturet på samme grundlag som og i overensstemmelse med de gældende procedurer for Unionens medlemsstater.
               
            
               
                  6.
               
               
                  Efter denne afgørelses ikrafttræden og ved begyndelsen af hvert af de følgende år sender Kommissionen Albanien en indkaldelse af midler svarende til landets bidrag til agenturet i medfør af denne afgørelse. I det første kalenderår, hvor Albanien deltager, beregnes landets bidrag pro rata i forhold til perioden fra deltagelsesdatoen til årets udgang. Bidragene for de følgende år er anført i tabellen under dette bilags punkt 2. Fra og med det fjerde år tilpasses bidraget ud fra eventuelle stigninger eller fald i agenturets tilskud for at bevare forholdet mellem Albaniens bidrag og agenturets budget for EU-28. Bidraget kan også revideres i de følgende regnskabsår på basis af de senest offentliggjorte statistiske data fra Den Europæiske Unions Statistiske Kontor (Eurostat)
               
            
               
                  7.
               
               
                  Bidraget udtrykkes i EUR og indbetales på en bankkonto i EUR tilhørende Kommissionen.
               
            
               
                  8.
               
               
                  Albanien indbetaler sit bidrag ifølge indkaldelsen af midler for sin egen del senest 30 dage efter Kommissionens indkaldelse.
               
            
               
                  9.
               
               
                  Enhver forsinkelse med betalingen af bidraget medfører, at Albanien skal betale renter af det udestående beløb fra forfaldsdatoen. Der anvendes den rentesats, som Den Europæiske Centralbank anvender på forfaldsdagen for transaktioner i EUR, forhøjet med 1,5 procentpoint.
               
            
         (1)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).